Höfuðborg Lettlands , Riga , er einstaklega heillandi og ekki verra að verðlag er afar hagstætt . Íbúar borgarinnar eru um 700.000 , eða þriðjungur íbúa landsins , sem eiga að baki mikla sögu og ríkan menningararf . Leiðtogi Hansaveldisins , Albert von Buxthoven , stofnaði Riga árið 1201 og útvíkkaði þá verslunarveldi Hansakaupmanna til austurs . Borgin var undir yfirráðum Sovétríkjanna frá 1945 til 1991 en þegar Lettlar urðu sjálfstæðir voru sovésk götuheiti og minnisvarðar fjarlægðir í Riga . Á undanförnum árum hafa flott kaffihús sprottið upp í miðbæ borgarinnar , norræn matargerð rutt sér til rúms og hundruð húsa og bygginga endurbætt . Riga bar titilinn menningarborg Evrópu árið 2014 . Gamli bærinn er aldagamall og á heimsminjaskrá UNESCO . Þar svífa einnig yfir vötnum áhrif Art -Nouveau - stefnunnar í byggingalist . Gamla miðborgin er umkringd nýrri byggingum með hverskyns þjónustu og fjölda verslana . Í gamla hlutanum eru margar steinlagðar götur og torg . Þar má finna sögufrægar byggingar , til að mynda Hús Blackheads , Sænska hliðið sem Svíar byggðu árið 1698 og Kattar-húsið . Útlit margra húsa er afar skrautlegt þar sem framhliðin er þakin bláu kóbalti með mannsandlitum , páfuglum og mynstrum . Rozena-stræti er þrengsta gatan þar sem auðvelt er að leggja hendur samtímis á veggina sitt hvoru megin . Kastalinn er einn af stærstu kastölum Lettlands og á sér langa og spennandi sögu . Kastalinn hefur verið endurbyggður í þrígang en í dag hefur hann sex turna og veggirnir eru þrír metrar að þykkt . Undir kastalanum hafa fundist leynigöng sem liggja í mismunandi áttir frá kastalanum sem er til merkis um válegt ástand á fyrri tíð . Full ástæða er til að horfa yfir Riga frá afmælistertu Stalíns sem er 107 metra há bygging með 766 herbergjum en þar er nú Vísindaháskóli Lettlands . Á jarðhæðinni er tónleikasalur þar sem oft má njóta tónleika og leiksýninga . Lettar lýstu yfir sjálfstæði árið 1991 í kjölfar upplausnar Sovétríkjanna . Frelsis-minnismerkið var hinsvegar afhjúpað árið 1935 og táknar það baráttu þjóðarinnar fyrir sjálfstæði ; Stúlka heldur á lofti þremur stjörnum sem merkja söng , vinnu og baráttu fyrir frelsi . Höllin er glæsileg bygging frá 1882 , staðsett í hjarta Riga . Þar eru yfir 200 óperu - og ballet-sýningar frá september til júní . Hægt er að skoða höllina með leiðsögumanni og fara m.a. um baksviðið . Úrval veitingastaða í Riga er frábært , allt frá háklassa veitingahúsum til einfaldra og ódýrra staða . Í gamla hlutanum má finna veitingastaði í miðflokki með aðalrétti sem kosta undir 10 evrum og önnur með hlaðborð frá fimm evrum . Nefna má Vincents sem er með sælkeramat á Michelin kvarða . Sagt er að þegar Elísabet bretadrottning kemur til Riga snæði hún hádegis - og kvöldverð hjá Vincent . Fyrir bjóráhugamenn er tilvalið að kíkja á bari á borð við Labietis Alus Darbnica en þar er í boði sér-bruggaður bjór og barsnakk með . Fullyrða má að góður bjór í Riga sé snöggtum ódýrari en heima á Íslandi ! Þeir sem eru fyrir sætindi ættu að heimsækja Martina Bekerja og fá sér karamellufyllt sætabrauð . Folklubs Ala Pagrabs er með þekktustu næturklúbbum Riga , með lifandi tónlist fimm sinnum í viku . Veitingarnar eru af ýmsum toga . Upplagt er að reyna Black Balsam sem má segja að sé þjóðarlíkjör Letta . Matarmarkaðurinn í Riga er stærsti og mest sótti matarmarkaður Austur-Evrópu . Markaðurinn er skammt frá gamla bænum og stendur við Daugava ána . Hann var byggður í kringum 1920 , upprunalega í fimm flugsskýlum sem ætluð voru fyrir loftskip . Á degi hverjum versla þar allt að 100.000 manns og þar er hægt að smakka heimagerðan mat , framandi krydd og ávexti ásamt margskonar fjöldaframleiddri vöru . Markaðurinn skiptist í fimm hluta , – fimm flugskýli – þar sem boðið er upp á fisk , kjöt , grænmeti , mjólkurvörur og tilbúna rétti . Verð á fatnaði í Riga er mjög hagstætt og finna má vel unna lattneska hönnun þar sem verð er sérstaklega hagstætt . Meðal heimamanna er vinælt að versla föt á flóamörkuðum og í verslunum með notaðan fatnað ( second hand ) , t.d. Humana og RDA . Verslunarmiðstöðvar eru margar , t.a.m . Sky & More , Alfa og Galleri Riga . Í Galleri Riga eru þekkt merki á borð við Ecco , H & M , Mango og fleiri , ásamt lattneskum tískuverslunum . Einnig er skemmtilegt og vinsælt að versla í gamla hluta Riga ; á Kalku götu , Elizabetes stræti og Terbatas stræti . Á horni Elizabetes og Marijas er Berga Bazar þar sem má finna þekkt vörumerki , kaffihús og veitingahús . Bærinn Bauska , um klukkutíma akstur frá Riga er sérstaklega áhugverður . Þar er hægt að skoða sögufrægar hallir sem flestar voru byggðar á 18. og 19. öld , til að mynda Rundale Palace , Mežotne Palace og Jelgava Palace . Upplagt er að fara dagsferð til Bauska , fræðast um liðna tíð og snæða góðan mat . Í aðeins 20 kílómetra fjarlægð frá Riga er ströndin Jurmala sem hefur verið vinsæll viðkomustaður í um 200 ár . Á byggingunum við ströndina má sjá húsakynni kynslóðanna , frá einföldum timburhúsum til risastórra sovéskra bákna .